钦定古今图书集成/明伦汇编/氏族典/第535卷 > 《廖用贤尚友录》 > 霍加福
## 钦定古今图书集成/明伦汇编/氏族典/第535卷 > 《廖用贤尚友录》 > 霍加福

按《单县志》：加福，单县庠生。父麟趾，历任安州知州。加
福性狷介，喜施与，遇嫁娶丧葬窘乏及老幼废疾无
依者，辄捐金助之。值岁荒，产业衰微，不免饥寒，而一
介不取。邑令怜其贫苦，馈之粟帛亦不受。惟丁祭，学
师送胙，则曰：“圣惠也”，乃拜受焉。中年丧妻，守义不娶，
诵读终其身。